ইব্রাহিম (নবী)

ইব্রাহিম বা ইব্রাহীম সম্মানার্থে হযরত ইব্রাহিম আলাইহি সালাম (, ) আব্রাহাম। (আনুমানিক জন্ম: অজানা) পশ্চিম ইরাকের বসরা নিকটবর্তী ‘বাবেল’ শহরে জন্মগ্রহণ করেন৷ তিনি ইসলাম ধর্মের একজন গুরুত্বপূর্ণ নবী ও রাসূল। তিনি পবিত্র কুরআনে উল্লিখিত দৃঢ় প্রত্যয়ী নবীদের একজন। পবিত্র কুরআনে তার নামে একটি সূরাও রয়েছে। পুরো কুরআনে অনেকবার তার নাম এসেছে। ইসলাম ছাড়াও, ইহুদি ও খ্রিস্টধর্মেও ইব্রাহিম শ্রদ্ধা ভাজন ব্যক্তি হিসেবে পরিচিত। এজন্য ইব্রাহিম (আঃ) একই সাথে বহু ধর্মের জনক।। সৃষ্টিকর্তার প্রতি তার দৃঢ় বিশ্বাস ছিল। ইসলামে তার কার্যক্রম কে স্মরণ করে ঈদুল আযহা পালিত হয়। ইব্রাহিম ও তার শিশুপুত্র ইসমাইল ইসলামে কুরবানি ও হজ্জের বিধান চালু করেন যা সারা বিশ্বের মুসলিমরা এখনও পালন করে।

থাম্ব|ইব্রাহিম এর রওজাইব্রাহীম একজন অত্যন্ত আকর্ষণীয় ব্যক্তিত্ব কারণ তাকে কুরআনে এমন একজন ব্যক্তি হিসেবে দেখানো করা হয়েছে, যিনি খুব ছোট থেকেই আল্লাহকে বোঝার চেষ্টা করতেন এবং আল্লাহকে বোঝার চেষ্টা করতে গিয়ে তাকে অনেক ত্যাগ স্বীকার করতে হয়েছিল; তিনি খুবই অস্থির হয়েছিলেন, এটা জেনে যে, সম্ভবত তিনি যে পৌত্তলিক পরিবেশে ছিলেন তার উত্তর ছিল না।

 জন্ম ও বংশ পরিচয় 
তার পিতার নাম আজার। তার স্ত্রীর নাম হাজেরা ও সারাহ। তার দুই পুত্র ছিলেন: ইসমাইল ও ইসহাক। মতান্তরে, তার তৃতীয় স্ত্রী কান্তুরাহের গর্ভে আরো ৬ জন পুত্র ছিলেন। তবে, পুত্র হিসেবে কেবল ইসমাইল ও ইসহাকের বর্ণনাটিই ইতিহাসে প্রসিদ্ধ। অন্যদের ব্যাপারে ঐতিহাসিক উল্লেখের তেমন কোন প্রমাণ পাওয়া যায় না, যার ব্যতিক্রমে রয়েছে মাদিয়ান, কান্তুরাহর গর্বে ইব্রাহিমের পুত্র। মাদিয়ানের নামে তার বংশধরদের দ্বারা যে শহরটি তৈরি হয়েছিল, তার মধ্য হতেই শুয়াইব আসেন এবং তাদের মধ্যে ইসলাম প্রচার করেন বলে জানা যায়।

 বংশ তালিকা 
ইমাম তাবারীর মতে, তার বংশ তালিকা হল- তিনি ইব্রাহিম, তার পিতা তারেহ (তিনি আযর), তার পিতা নাহুর, তার পিতা সারুগ, তার পিতা আরগু, তার পিতা ফালেগ, তার পিতা আবির, তার পিতা শালেখ, তার পিতা কেনান, তার পিতা আরফাখশাদ, তার পিতা সাম, তার পিতা নূহ। তারিখে তাবারী-১/২৩৩, প্রকাশনা-দারুল মাআরেফ মিশর

তবে ইমাম ইবনে কাসীর আহলে কিতাবদের বর্ণনা অবলম্বনে বংশ তালিকাটির বর্ণনা এভাবে দিয়েছেন-
ইব্রাহীম, তার পিতা তাসারুখ, তার পিতা নাহুর, তার পিতা সারুগ, তার পিতা রাঊ, তার পিতা ফালিগ, তার পিতা আবির, তার পিতা শালেহ, তার পিতা আরফাখশায, তার পিতা সাম, তার পিতা নূহ।আল-বেদায়া ওয়ান নেহায়া-১/১৩৯, প্রকাশনা-মাকতাবাতুল মাআরেফ, বৈরুত।

বাইবেলের পুরাতন নিয়মেরবাইবেলঃ বুক অব জেনেসিস-১১:২৬-২৭,৩১ বিপরীতে কুরআনে ইব্রাহীমের পিতার নাম আযর বলা হয়েছে।সূরা আনআমঃ৭৪ ইব্রাহিমের পিতার দুটি নাম ছিল। একটি আসল নাম, আরেকটি উপনাম।  তাফসীরে ইবনে কাসীর, তাফসীরে তাবারী, তাফসীরে জালালাইন তবে ইবনে আব্বাস সহ অনেক হাদিসবিশারদদের মতে আযর ছিল মুর্তির নাম, আর ইব্রাহিমের পিতা সে মুর্তির পুজারী হিসেবে তাকেই আযর উপনামে ডাকা হতো।  ইবনে আবী শায়বা, আব্দুল্লাহ বিন হুমাইদ, ইবনে জারীর তাবারী, ইবনে মুনজির ও ইবনে আবী হাতিম উনারা সকলেই হযরত মুজাহিদ থেকে বর্ননা করেছেন। তিনি বলেন, আযর হযরত ইব্রাহিম এর পিতা ছিলো না। বরং আযর ছিলো একটি মূর্তির নাম।"
দেখুন- জালালুদ্দীন সূয়ুতি; আদ-দুররুল মানছুর-৩/২৩ আবার কারো মতে, আযর ছিল আসল নাম। অপর নাম ছিল তারেহ। মুহাম্মদ ইবনে ইসহাক, যাহহাক ও কালবীর মতে। -তাফসীরে বগভী, তাফসীরে কুরতুবী (সূরা আনআমের ৭৪নং আয়াতের তাফসীর দ্রষ্টব্য) সবাই তাকে তারেহ নামে চিনতো, কুরআন তার আসল নাম প্রকাশ করেছে।

 আসমানী কিতাব 
ইসলাম ধর্মমতে, ইব্রাহিমের উপর সহীফা অবতীর্ণ হয়েছে।
পবিত্র কুরআনে বলা হয়েছে-

ওয়াছেলা ইবনে আসকা’ থেকে বর্ণিত, মুহাম্মাদ বলেন,

 খৎনা করণ 
কোন কোন ইসলামি পণ্ডিতে মতে, তিনিই প্রথম মিসওয়াক করেন, প্রস্রাব সেরে পানি দ্বারা পরিষ্কার হন। সর্বপ্রথম তার মাথার চুল পেঁকে সাদা হয়েছিল।বায়হাক্বী;শুআবুল ঈমান-৬/২৮৯৩,মুসান্নাফে ইবনে আবী শায়বা
তিনিই সর্বপ্রথম খৎনা করেন এবং তার বংশধরদের তা করতে উৎসাহিত করেন।মুসান্নাফে ইবনে আবি শায়বা, হাদিস-২৬৪৬৭

 তথ্যসূত্র 

 বহিঃসংযোগ 

 The Sacrifice Of Abraham: Isaac or Ishmael?

বিষয়শ্রেণী:ইসলামের নবি
বিষয়শ্রেণী:ইসলামে বাইবেলের ব্যক্তিত্ব
বিষয়শ্রেণী:ইসলামি পুরাণ
বিষয়শ্রেণী:আব্রাহাম
বিষয়শ্রেণী:কুরআনের নবি